**3. pielikums**

|  |
| --- |
| **Kontroljautājumi atbilstības Pamattiesību hartai pārbaudei** |

|  |  |
| --- | --- |
| **Ietekme uz pamattiesībām** | **Galvenie jautājumi** |
| **Vispārējā sadaļa** | |
| Vispārējie jautājumi | |  | | --- | | **1. Kādas pamattiesības tiek skartas (ietekmētas)?**  *Pārbaudīt paredzēto darbību vai pasākumu saskaņotību ar Pamattiesību hartā noteiktajām pamattiesībām.*  **2. Vai skartās (ietekmētās) tiesības ir absolūtās tiesības?**  *Piemēram, cilvēka cieņa, spīdzināšanas aizliegums un verdzības vai kalpības aizliegums, ko nevar ierobežot.*  *Ja secina, ka pārbaudītā darbība vai pasākums ierobežo absolūtās tiesības, no tās jau tagad jāatsakās, jo absolūtās tiesības nedrīkst ierobežot, un turpmāka pārbaude (3.–6. punkts) nav vajadzīga.*  **3. Kādu ietekmi paredzētā darbība vai pasākums atstāj pamattiesību skatījumā?**  *Šā soļa mērķis ir noteikt, kāda pozitīva ietekme (pamattiesību veicināšana) vai negatīva ietekme (pamattiesību ierobežošana) var tikt atstāta uz visām iesaistītajām dažādajām ieinteresētajām personām.*  **4. Vai paredzētajai darbībai vai pasākumam ir gan labvēlīga, gan negatīva ietekme atkarībā no attiecīgajām pamatattiecībām?**  *Piemēram, negatīva ietekme uz vārda brīvību, bet labvēlīga ietekme uz intelektuālo īpašumu.*  **Ja, veicot šo analīzi, atklājas, ka paredzētajai darbībai vai pasākumam nebūs būtiskas ietekmes uz pamattiesībām vai būs tikai pozitīva ietekme uz pamattiesībām, nav vajadzīgs turpināt pārbaudi saskaņā ar 5. un 6. punktu. Ja konstatējat negatīvu ietekmi, apsveriet nākamos punktus.**  **5. Vai pamattiesību ierobežošana vai negatīvā ietekme uz tām ir paredzēta tiesību aktos skaidrā un nepārprotamā veidā?**  *Pārbaudīt, vai attiecīgie ierobežojumi (negatīvā ietekme) ir atrunāti, izriet no Latvijas nacionālajiem vai ES tiesību aktiem.*  **6. Vai kāds no šiem ierobežojumiem (šīs negatīvās ietekmes):**   * **patiesi atbilst ES vispārējās nozīmes mērķim vai mērķim aizsargāt pārējo cilvēku tiesības un brīvības?**   *Jānosaka, kāds ir šis vispārējās nozīmes mērķis vai mērķis aizsargāt pārējo cilvēku tiesības un brīvību.*   * **ir vajadzīgs, lai sasniegtu vēlamo mērķi?**   *Jāizvērtē, vai pasākums ir piemērots un efektīvs izvirzītā mērķa sasniegšanai un paredz tikai to, kas ir vajadzīgs, lai šo mērķi sasniegtu. Kāpēc nav pieejams pasākums, kas ir vienlīdzīgi efektīvs, bet paredz mazāku iejaukšanos?*   * **ir samērīgs ar sasniedzamo mērķi?**   *Radītie trūkumi nedrīkst būt nesamērīgi ar sasniedzamajiem mērķiem. Pasākumam nebūtu jāuzliek ar īstenojamo mērķi nesamērīgs un pārmērīgs slogs personām, kuras skar ierobežojums.* | |
| **Specifiskā sadaļa** | |
| Cieņa | Vai darbība skar cilvēka cieņu, tiesības uz dzīvību vai uz personas neaizskaramību?  Vai darbība skar (bio)ētikas jautājumus (klonēšana, cilvēka ķermeņa vai tā daļu izmantošana peļņas nolūkā, ģenētiskā pētniecība/testi, ģenētiskās informācijas izmantošana)?  Vai tā radītu spīdzināšanas, necilvēcīgas vai pazemojošas izturēšanās vai sodu riskus?  Vai tai būtu ar piespiedu darbu vai cilvēku kontrabandu saistīta ietekme? |
| Personas, privātā un ģimenes dzīve, apziņas un vārda brīvība | Vai tā ietekmē indivīdu tiesības uz brīvību?  Vai darbība ietekmē tiesības uz privāto dzīvi un privātumu (ieskaitot mājokļa un saziņas neaizskaramību)?  Vai tā ietekmē personas tiesības brīvi pārvietoties ES teritorijā?  Vai tā ietekmē tiesības stāties laulībā un dibināt ģimeni vai ģimenes juridisko, ekonomisko vai sociālo aizsardzību?  Vai darbība ietekmē domas, apziņas un reliģiskās pārliecības brīvību?  Vai tā ietekmē vārda un informācijas brīvību?  Vai tā ietekmē pulcēšanās un biedrošanās brīvību?  Vai tā ietekmē mākslas un zinātņu brīvību? |
| Personas dati | Vai darbība ietver personas datu apstrādi?  Kas un kādam mērķim apstrādā personas datus?  Vai ir garantētas personas tiesības piekļūt datiem, labot tos un iebilst?  Vai par datu apstrādes darbību ir paziņots kompetentajai iestādei?  Vai datu apstrādes/nosūtīšanas ķēdes paredz arī to starptautisku nosūtīšanu, un vai šādā gadījumā ir paredzēti īpaši drošības mehānismi datu starptautiskai nosūtīšanai?  Vai datu apstrādes aktivitāšu drošība no tehniskā un organizatoriskā viedokļa ir nodrošināta?  Vai ir paredzēti drošības pasākumi, kas iejaukšanos datu aizsardzības tiesībās padara proporcionālu un nepieciešamu?  Vai ir izveidoti atbilstīgi/konkrēti pārskatīšanas un uzraudzības mehānismi? |
| Patvērums un aizsardzība pret pārvietošanu, izraidīšanu un izdošanu | |  |  | | --- | --- | |  | Vai darbība ietekmē patvēruma tiesības, un vai tā garantē, ka tiks ievērots aizliegums attiecībā uz kolektīvu izraidīšanu un personu izdošanu valstīm, kur tām draud nāvessods, spīdzināšana vai pazemojoša izturēšanās? | |
| Tiesības uz īpašumu un tiesības veikt uzņēmējdarbību | |  |  | | --- | --- | |  | * Vai tiek ietekmētas tiesības uz īpašumu (zemi, kustamu īpašumu, materiālām/nemateriālām lietām)? Vai tiesību uz īpašumu iegūšana, pārdošana vai izmantošana tiek ierobežota? |  |  |  | | --- | --- | |  | * Ja jā, vai īpašums tiks zaudēts pavisam? Kā tas šādā gadījumā tiek pamatots, un kādi kompensācijas mehānismi ir paredzēti? |  |  |  | | --- | --- | |  | * Vai darbība ietekmē uzņēmējdarbības brīvību vai ievieš papildu prasības, kuras konkrētajiem ekonomikas dalībniekiem palielina darījuma izmaksas? | |
| Dzimumu līdztiesība, vienāda attieksme un iespējas, diskriminācijas aizliegums un personu ar invaliditāti tiesības | |  |  |  |  |  | | --- | --- | --- | --- | --- | |  | |  | | --- | | **Dzimumu līdztiesība** |  * Vai ir apzināta sieviešu un vīriešu situācija ar plānoto darbību saistītajā jomā (pieejami dati dzimumu griezumā, pētījumi, izvērtējumi)? Vai sieviešu un vīriešu situācijas ir atšķirīgas? * Vai ir apzinātas sieviešu un vīriešu vajadzības? * Vai darbībai ir tieša vai netieša ietekme uz sievietēm un vīriešiem? * Vai darbības rezultātā sieviešu un vīriešu situācija jomā (izglītībā, nodarbinātībā, darba un privātās dzīves saskaņošanā, veselībā, politikā, uzņēmējdarbībā, atbalsta, resursu un pakalpojumu pieejamībā) uzlabosies? Kādā veidā? * Vai darbība var veicināt tiešu vai netiešu diskrimināciju? * Vai darbība sniedz atbalstu sievietēm un vīriešiem no dažādām sabiedrības grupām (ar dažādu etnisko piederību, invaliditāti, dažādās vecuma grupās u.c.)? Kādā veidā?  |  | | --- | | **Personu ar invaliditāti vienlīdzīgas iespējas un tiesības** |  * Vai darbība nodrošina cilvēku ar invaliditāti tiesību ievērošanu saskaņā ar ANO Konvenciju par personu ar invaliditāti tiesībām? Kādā veidā? * Vai darbība tiek īstenota tikai personām ar invaliditāti vai arī personām, kurām ir funkcionāli traumējumi, bet invaliditāte nav noteikta? * Vai darbība paredz specifisku atbalstu bērniem ar invaliditāti? * Vai informācija par īstenotajām darbībām ir piekļūstama personām ar dažāda veida funkcionāliem traucējumiem? * Vai darbības tiek īstenotas, ievērojot piekļūstamības principu? * Vai darbības sekmē personu ar invaliditāti iekļaušanos darbā? Kādā veidā? * Vai darbības sekmē personu ar invaliditāti iekļaušanos izglītība un kvalitatīvas izglītības apgūšanu? Kādā veidā? * Vai personām ar invaliditāti tiek piemēroti atsevišķi kritēriji vai nosacījumi darbības realizēšanā? Ja, jā, tad kāpēc un ko tas devis? * Vai darbības nodrošina personu ar invaliditāti neatkarīgu dzīvi sabiedrībā? Kādā veidā? * Vai veicamās darbības attīsta sadarbību vietējā un starptautisko līmenī personu ar invaliditāti vienlīdzīgu iespēju jomā?  |  | | --- | | **Senioru vienlīdzīgas iespējas un tiesības** |  * Vai darbības sekmē senioru iekļaušanos nodarbinātībā? Kādā veidā? * Vai darbības veicina starppaudžu sadarbību un savstarpējo mācīšanos? Kādā veidā? * Vai darbības ir vērstas uz strādājošo senioru situācijas uzlabošanu darba vietā? Kādā veidā? * Vai darbību rezultātā senioru iegūst vai pilnveido zināšanas un prasmes tajās jomās, kurās ir identificēti konkrēto zināšanu un prasmju trūkums šai mērķa grupai? * Vai darbības ietver veselību veicinošus pasākumus tieši senioriem? Kādā veidā? * Vai piedāvātie pakalpojumi vai preces veicina senioru sociālo iekļaušanu? Kādā veidā? * Vai darbības mazina vecuma diskrimināciju? Kādā veidā? * Vai darbības var ietekmēt situāciju ilgtermiņā attiecībā uz senioru materiālās situācijas uzlabošanos? Kādā veidā? | |
| Bērna tiesības | * Vai tā stiprina vai ierobežo bērna (vai bērnu grupas) tiesības? Ar ko tiek pamatots iespējamais ierobežojums? * Vai darbība ņem vērā bērna labāko interešu ievērošanas principu? * Vai darbība palīdz veicināt bērna tiesību aizsardzību? Vai, šādi rīkojoties, tā ņem vērā arī ANO Bērnu tiesību konvencijā paredzētās tiesības un principus? Ja jā, kuri panti varētu tikt skarti? * Kā ar darbību tiek veicināti ANO Bērnu tiesību konvencijas pamatprincipi? * Vai darbība kaitē kādam no ANO Bērnu tiesību konvencijas pamatprincipiem? * Kādi pasākumi ir veikti, lai uzlabotu vai kompensētu darbības negatīvās sekas? * Vai ir ievērotas bērna tiesības tikt uzklausītam visos jautājumos, kuri viņu skar? * Vai darbība palīdz veicināt bērnam draudzīgu tiesībaizsardzības sistēmu, kas ir piemērota bērna vajadzībām, vecumam un brieduma līmenim? |
| Laba pārvaldība / Efektīvs tiesiskās aizsardzības līdzeklis / Tiesiskums | * Vai esošās administratīvās procedūras kļūs apgrūtinošākas? * Vai tās garantēs tiesības tikt uzklausītam, tiesības uz piekļuvi lietas materiāliem, ievērojot profesionālo noslēpumu un komercnoslēpumu, kā arī pārvaldes pienākumu pamatot tās lēmumus? * Vai tiek ietekmēta tiesu iestāžu pieejamība personai? * Ja darbība ietekmē ES tiesībās garantētās tiesības un brīvības, vai tā paredz tiesības vērsties tiesā, lai saņemtu efektīvu tiesiskās aizsardzības līdzekli? * Ja darbība ir saistīta ar krimināltiesībām vai paredz krimināltiesību sankcijas, vai ir paredzēti drošības mehānismi, kas nodrošina nevainīguma prezumpciju un tiesības uz aizstāvību, tiesiskuma principa un noziedzīga nodarījuma un soda samērības principa ievērošanu, kā arī tiesības netikt kriminālprocesā divreiz tiesātam vai sodītam par vienu un to pašu noziedzīgo nodarījumu? |
| Solidaritāte un darba ņēmēju tiesības | |  |  | | --- | --- | |  | Vai darbība respektē darba ņēmēju tiesības, piemēram: darbinieku tiesības uz informāciju un apspriešanos uzņēmumā, tiesības uz kolektīvām sarunām un rīcību, tiesības piekļūt pakalpojumiem sakarā ar iekārtošanos darbā, aizsardzību nepamatotas atlaišanas gadījumā, godīgus un taisnīgus darba apstākļus, bērnu darba aizliegumu un jauniešu aizsardzību darba vietā, kā arī tiesības uz sociālās nodrošināšanas pabalstiem un sociālo palīdzību? | |
| Vides aizsardzība | |  |  | | --- | --- | |  | Vai darbība veicina augstu vides aizsardzības līmeni un vides kvalitātes uzlabošanos saskaņā ar ilgtspējīgas attīstības principu? | |